גן בנימין

גן בנימין הוא גן ציבורי בשכונת הדר שבחיפה. הגן נמנה עם הגנים הוותיקים בעיר ומשמש מקום מפגש לתושבי האזור. היסטוריה הגן הוקם ב-1923 בתכנונו של האדריכל ריכרד קאופמן שהיה ידוע כאחד מגדולי האדריכלים בארץ ישראל, והיה לגן הציבורי הראשון בארץ ישראל. תקופת התפתחותה של שכונת הדר הכרמל, אשר שימשה בראשית המאה ה־20 כמרכז העירוני המרכזי של חיפה. במהלך השנים היה הגן מוקד לפעילות קהילתית וחברתית. הקמתו של גן בנימין קשורה להתפתחות העירונית של חיפה כאשר שכונת הדר התבססה כאזור מגורים, מסחר ותרבות מרכזי בעיר. בתקופה זו הוקמו גנים ציבוריים כחלק מתפיסת תכנון עירוני מודרנית, ששמה דגש על שילוב שטחים ירוקים בתוך המרקם הבנוי. ב-1926 נפתח בו קפה בנימין, אחד מבתי הקפה הראשונים בארץ ישראל. בתקופת המנדט הבריטי פעל המקום כמרכז קהילתי תוסס ולא רק כשטח ירוק בלב העיר, בדומה לגנים ציבוריים נוספים שהוקמו אז בארץ. הגן היווה נקודת מפגש לתושבי האזור ואירח אירועים חברתיים וציבוריים מגוונים. השליטה באתר הועברה מידי ועד הר הכרמל לידי עיריית חיפה במהלך יולי 1955. שנתיים לאחר מכן, החלה הקמתו של התיאטרון העירוני בחלקו המערבי של המתחם. בנייה זו הובילה לצמצום ניכר במרחב הפתוח, ושטח הגן קטן מ-12 דונם ל-8 דונם. בשלהי שנות ה-50 התחדש הגן בבריכת שכשוך ייעודית לפעוטות (עד גיל 5), שהשימוש בה ניתן ללא תשלום. בשנת 1960 אירח הגן אירוע בינלאומי רחב היקף בשם "עולם הילד", במסגרתו הוצגו ספרים, בובות ומשחקים שהגיעו מעשרות מדינות ברחבי העולם. בראשית שנות ה-60 הפך המקום למוקד של תערוכות אמנות, שבהן הוצעו למכירה יצירות וצילומים במחירים נגישים. בשל כך דבק במקום הכינוי "גן התערוכות". עם זאת, הפעילות האינטנסיבית יצרה מטרדי רעש ועומס ברובע, ובעקבות מחאת השכנים והגשת עתירה למועצת העיר, הוחלט להגביל את היקף התצוגות במתחם. עם השנים בשל הידרדרות שכונת הדר ירד גם מעמדו של הגן ובית הקפה שבו ננטש ופחות אנשים בילו בו והוא נזנח. ב-2022 שופץ בית הקפה הנטוש בעלות של כ-400 אלף שקלים ונפתח מחדש ב-2026. במבצע עם כלביא פגע בפינת הגן טיל מאיראן והסב נזק כבד לגן ולמדרחוב נורדאו. בשל כך עלתה המודעות לגן והוא שופץ בעלות של כ-30 מיליון שקלים על ידי עיריית חיפה. על פי התכנון הראשוני, יעוצב הגן סביב אלמנטים של מים דוגמת נחל, אשר יזרום בלב הגן, בריכה אקולוגית ומזרקות מים. כמו כן יוקם במקום מתחם משחקים בין צמרות העצים, אשר ינצל את הטופוגרפיה הטבעית של הגן ואת צמרות העצים הרבים שבו ליצירת חוויית משחק יוצאת דופן. בנוסף, יעבור הגן הנגשה מלאה ויחובר לרחובות הרצל, החלוץ ונורדאו, כאשר בסמוך אליו יפעלו התיאטרון העירוני, מוזיאון המדע, בית הקפה החדש שיחל לפעול בקרוב במבנה לשימור, אותו סיימה העירייה לשפץ לאחרונה, וכן מרכז עירוני חדש למשפחות צעירות שנבנה בימים אלה ברחבת התיאטרון. גן בנימין מהווה חלק מהמרקם ההיסטורי של הדר הכרמל ומשקף את תהליך התפתחותה של חיפה כעיר מודרנית. גן בנימין שהוקם בשכונה החדשה נועד להעניק לתושבי השכונה שטחים פתוחים ומדשאות וזאת אף על פי שאורח חייהם עירוני. ראו גם שוק תלפיות עיר גנים אלכסנדר ברוולד ההתפתחות העירונית של חיפה אדריכלות ישראלית קישורים חיצוניים הערות שוליים